Ar an Aoine seo, 15 Meán Fómhair, beidh grúpa daoine ag tíocht le chéile ar an Trá Mhór, An Choill Rua, Indreabhán, le dhá uair a chloig a chaitheamh ag glanadh an chladaigh. Iarrtar ar dhaoine atá saor agus a d’fhéadfadh cúnamh a thabhairt leis an nGlanadh Cósta, bailiú le chéile ar an Trá Mhór ag 10.00 maidin Dé hAoine. Cuirfear málaí agus deiseanna eile ar fáil agus baileoidh an Chomhairle Chontae na málaí brúscair, len iad a thabhairt chun bealaigh.